**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O SOFINANCIRANJU STROŠKOV NADSTANDARDNIH ZAPOSLITEV V PODRUŽNIČNI OSNOVNI ŠOLI VOGRSKO**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Ivana Roba Šempeter pri Gorici je na župana Občine Renče-Vogrsko dne 22. 5. 2020 naslovila prošnjo za odobritev kritja stroškov nadstandardnih ur, in sicer, da bi Občina Renče-Vogrsko tudi v naslednjem šolskem letu sofinancirala:

* drugega strokovnega delavca v kombiniranem oddelku prvega in drugega razreda (ker v času oddaje zaprosila ministrstvo še ni potrdilo oddelkov v POŠ Vogrsko, ravnatelj zaproša za kritje stroškov za obseg 12 pedagoških ur na teden (nekaj več kot polovica zaposlitve) za kombiniran oddelek prvega in drugega razreda, za 12 mesecev, v 41. plačnem razredu,
* jutranje varstvo v obsegu 7,5 pedagoških ur na teden, za 10 mesecev.

Na podlagi upoštevanja dejstev:

* Ministrstvo za izobraževanje, znanost in šport je OŠ Ivana Roba Šempeter pri Gorici v preteklih letih skladno s predpisanimi normativi odobrilo financiranje za del plače drugega strokovnega delavca v prvem razredu v POŠ Vogrsko v obsegu 0,45; navedeno pomeni, da je šoli priznano plačilo zaposlitve druge strokovne delavke, ki pomaga učiteljici v kombinaciji prvega in drugega razreda, v obsegu 10 ur na teden oz. 2 uri na dan; če občina pokrije še dodatno 12 ur na teden oz. 2,4 ure na dan, je sočasna prisotnost dveh oseb v tem razredu pokrita za celoten čas pouka. V tem šolskem letu je na podlagi lanske vloge skladno s sklepom OS Občine Renče-Vogrsko odobreno kritje stroškov dela plače druge/ga strokovne/ga delavke/ca v kombiniranem oddelku prvi in drugi razred v obsegu 11 pedagoških ur na teden na nivoju 38. plačnega razreda,
* Pristojno ministrstvo na podlagi izkazanih potreb v preteklih letih ni odobrilo financiranja jutranjega varstva v POŠ Vogrsko; zato javni zavod zaproša za kritje izvajanja tega varstva v obsegu 7,5 pedagoških ur na teden oz. 1,5 pedagoške ure na dan; v tem šolskem letu je na podlagi lanske vloge skladno s sklepom OS Občine Renče-Vogrsko odobreno kritje stroškov ene pedagoške ure na dan oz. 5 pedagoških ur na teden oz. ene pedagoške ure na dan v višini do 10,50 EUR bruto,

se predlaga Občinskemu svetu, da sprejme sklep o navedenih subvencioniranjih v POŠ Vogrsko na enak način in pod enakimi pogoji, kot je bilo določeno za tekoče šolsko leto.

Javni zavod je pozvan k dopolnitvi vloge s podatki, ali je ministrstvo že podalo sklep o financiranju navedenih dejavnosti in v kakšnem obsegu. Ravnatelj je dne 9. 6. 2020 sporočil, da od ministrstva še ni prejel povratnih informacij za novo šolsko leti 2020/2021.

Odbor za družbene dejavnosti je prošnjo javnega zavoda in gradivo s predlogom sklepa obravnaval na svoji seji dne 16. 6. 2020 in sprejel sklep, s katerim predlaga Občinskemu svetu, naj sprejme sklep v predlagani obliki z naslednjimi spremembami: »Sofinanciranje dela plače iz prve alineje prve točke sklepa se naj določi v višini razlike med odobrenim številom ur s strani ministrstva in med polnim obsegom zaposlitve, vendar največ v obsegu 11 ur na teden. Določi se največ 38. plačni razred.«

Skladno z navedenim se naj torej s sklepom odobri financiranje:

* kritje deleža plače drugega strokovnega delavca v kombiniranem oddelku prvi in drugi razred v obsegu do 11 ur na teden (odvisno od sklepa ministrstva) in največ 38. plačnem razredu v šolskem letu 2020/2021, in
* 1 pedagoško uro na dan v višini do 10,50 EUR bruto za izvajanje jutranjega varstva v POŠ Vogrsko za obdobje od 1. 9. 2020 do 30. 6. 2021.

*RAZLOGI ZA SPREJETJE SKLEPA:*

Brez sofinanciranja plač za drugega strokovnega delavca v prvem razredu in za učitelja v jutranjem varstvu s strani občine bi bilo zagotavljanje visoke oz. primerne kakovosti dela v šoli močno okrnjeno, s tem pa bi se poslabšali pogoji dela za učence v kombinaciji prvega in drugega razreda oz. jutranjega varstva ne bi mogli organizirati. Sprejetje sklepa bi torej omogočilo nadaljevanje kakovosti izvajanja pouka na POŠ Vogrsko in izenačitev pogojev v izvajanju pedagoških procesov za učence v primerjavi z OŠ Lucijana Bratkoviča Bratuša Renče.

*OCENA STANJA:*

Če se sofinanciranje dela plače za drugega strokovnega delavca v kombinaciji prvega in drugega razreda in za jutranje varstvo ne zagotovi iz občinskega proračuna, se bi močno poslabšali pogoji dela in izobraževanja v kombinaciji prvega in drugega razreda in pogoji jutranjega varstva učencev na Vogrskem.

*CILJI IN NAČELA:*

Navedeno sofinanciranje omogoča nadaljevanje kvalitete dela v šoli, hkrati pa pomeni tudi izenačitev pogojev izvajanja izobraževalnega procesa za vse učence naše občine, ki so vključeni v osnovne šole na področju Občine Renče-Vogrsko.

*FINANČNE IN DRUGE POSLEDICE:*

V primeru, da bi občina odobrila financiranje nadstandarda v obsegu, kot predlaga šola, bi imela občina po napovedi ravnatelja za 16.902 EUR dodatnih obveznosti plačila na letni ravni za kritje dela plače za drugo strokovno delavko v kombinaciji prvega in drugega razreda; v letošnjem šolskem letu zagotavljamo na podlagi sklepa za 38. plačni razred in 11 ur/teden sredstva v višini 940 EUR mesečno, kar na letni ravni znaša 11.280 EUR.

Stroški jutranjega varstva za povprečno 21 šolskih dni pa bi znašali za 10 mesecev okoli 2000 EUR na letni ravni.

Na podlagi dejstva, da smo v proračunu za kritje obravnavanih stroškov skladno z realizacijo preteklega leta sredstva planirali v višini lanske realizacije, in glede na to, da želimo zagotavljati enake pogoje v obeh šolah, predlagamo, da se ohrani sofinanciranje, ki ga po sklepu Občinskega sveta izvajamo v tekočem šolskem letu.

Pripravila:

Vladka Gal Janeš

Višja svetovalka I za družbene dejavnost

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na svoji \_\_\_. seji, dne \_\_\_\_\_\_ sprejel

**S K L E P**

1.

Osnovni šoli Ivana Roba Šempeter pri Gorici se v obdobju šolskega leta 2020/2021 zagotovi:

* sofinanciranje dela plače druge/ga strokovne/ga delavke/ca v kombiniranem oddelku prvi in drugi razred v obsegu do 11 pedagoških ur na teden (odvisno od sklepa ministrstva),
* kritje stroškov izvajanja jutranjega varstva v obsegu 1 pedagoške ure na dan v višini do 10,50 EUR bruto za obdobje od 1. 9. 2020 do 30. 6. 2021.

2.

Osnovna šola Ivana Roba Šempeter pri Gorici lahko uveljavlja sofinanciranje dela plače za dodatno/ega strokovno/ega delavko/ca za izvajanje neposrednega dela v kombiniranem oddelku prvega in drugega razreda v POŠ Vogrsko v obdobju šolskega leta 2020/2021 na nivoju največ 38. plačnega razreda. Mesečno plačilo se izvaja na podlagi zahtevkov, ki jih je javni zavod dolžan izstavljati Občini Renče-Vogrsko do 5. v mesecu za pretekli mesec. Zahtevkom je potrebno prilagati podrobno kalkulacijo obračuna plače v odobrenem obsegu.

Sofinanciranje varstva učencev v jutranjem varstvu v POŠ Vogrsko velja od 1. 9. 2020 do vključno zadnjega dne pouka v šolskem letu 2020/ 2021. Mesečno plačilo se izvede na podlagi zahtevkov, ki jih je javni zavod dolžan izstavljati Občini Renče-Vogrsko do 5. v mesecu za pretekli mesec, z obračunom, ki temelji na dejansko realiziranem številu šolskih dni v obravnavanem mesecu.

3.

Ta sklep prične veljati naslednji dan po objavi v Uradnih objavah v Občinskem glasilu, uporablja pa se od 1. 9. 2020 dalje.

Tarik Žigon

Župan

Številka:

Bukovica,